Občina Trebnje, Goliev trg 5, 8210 Trebnje,

Matična številka: 5882958000,

Davčna številka: SI 34728317,

ki jo zastopa župan Alojzij Kastelic (v nadaljevanju »naročnik«)

in

Občina Mirna, Glavna cesta 28, 8233 Mirna,

Matična številka: 2399164000,

Davčna številka: SI 80793509,

ki jo zastopa župan Dušan Skerbiš (v nadaljevanju »naročnik«)

in

Občina Mokronog - Trebelno, Pod gradom 2, 8230 Mokronog,

Matična številka: 2241170000,

Davčna številka: SI 28624777,

ki jo zastopa župan Anton Maver (v nadaljevanju »naročnik«)

ter

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Matična številka: \_\_\_\_\_\_\_\_\_\_\_\_,

Davčna številka: \_\_\_\_\_\_\_\_\_\_\_\_,

ki ga zastopa \_\_\_\_\_\_\_\_\_\_\_\_\_\_\_

(v nadaljevanju »izvajalec«)

sklenejo

**POGODBO**

**za izdelavo projektne dokumentacije PZI za projekt**

**Regionalna kolesarska povezava Trebnje – Mirna – Mokronog,**

št. \_\_\_\_\_\_\_\_\_\_\_\_\_

1. člen

(Podlaga pogodbe)

Pogodbeni stranki uvodoma ugotavljata, da je naročnik na podlagi Zakona o javnem naročanju (Uradni list RS, št. 91/15 in 14/18, v nadaljnjem besedilu: ZJN-3) izvedel postopek oddaje skupnega javnega naročila male vrednosti: Izdelava projektne dokumentacije PZI za projekt Regionalna kolesarska povezava Trebnje – Mirna – Mokronog, ki je bilo objavljeno na Portalu javnih naročil dne \_\_\_\_\_\_\_\_\_\_\_\_, številka objave JN\_\_\_\_\_\_/\_\_\_\_\_\_ in na podlagi katerega je z Odločitvijo o oddaji javnega naročila male vrednosti številka \_\_\_\_\_\_\_\_\_\_\_\_\_\_\_\_\_\_, z dne \_\_.\_\_.\_\_\_\_\_\_, izbral ponudbo izvajalca št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_ kot najugodnejšo. Na podlagi navedene odločitve stranki sklepata predmetno pogodbo.

1. člen

(Predmet pogodbe)

Predmet te pogodbe je izdelava projektne dokumentacije, ki obsega projektno dokumentacijo za izvedbo gradnje (PZI) s končnimi popisi del, primernimi za objavo javnega razpisa za izbiro izvajalca GOI del, vse za izvedbo projekta »Regionalna kolesarska povezava Trebnje-Mirna-Mokronog«, skladno s projektno nalogo, določili veljavne zakonodaje in skladno s smernicami naročnika.

Projektna dokumentacija (PZI) ter popisi del morajo biti pripravljeni kot samostojne dokumentacije, ločeno po občinah, kot sledi:

* Občina Trebnje: samostojni PZI in popisi del za odsek regionalne kolesarske povezave, predvidene po urbanem delu mesta Trebnje in samostojen PZI in popisi del za preostali del predvidene kolesarske povezave,
* Občina Mirna: samostojen PZI in popisi del za odsek regionalne kolesarske povezave, ki poteka znotraj občinskih meja Občine Mirna,
* Občina Mokronog-Trebelno: samostojen PZI in popisi del za odsek regionalne kolesarske povezave, ki poteka znotraj občinskih meja Občine Mokronog-Trebelno.

Naročnik si pridržuje pravico, da spremeni ali odstopi od posameznih vsebin, v kolikor se tekom projektiranja izkaže, da posamezna vsebina ni izvedljiva ali da je drugačna rešitev bolj smiselna ter v primeru, da zaradi odstopa posameznega naročnika od izvedbe predmetnega projekta ni potrebna.

Izvajalec s podpisom te pogodbe potrjuje, da je seznanjen z obstoječo dokumentacijo, s predvideno lokacijo izvajanja del, predvidenim načinom izvedbe ter obstoječim stanjem terena.

1. člen

(Pogodbena cena)

|  |  |  |  |
| --- | --- | --- | --- |
| STORITVE: | CENA V EUR  (BREZ DDV) | VREDNOST DDV | CENA V EUR  (Z DDV) |
| 1. Izdelava projektne dokumentacije PZI in popisov del za odsek regionalne kolesarske povezave, ki poteka znotraj občinskih meja Občine Trebnje |  |  |  |
| 1. Izdelava projektne dokumentacije PZI in popisov del za odsek regionalne kolesarske povezave, ki poteka znotraj občinskih meja Občine Mirna |  |  |  |
| 1. Izdelava projektne dokumentacije PZI in popisov del za odsek regionalne kolesarske povezave, ki poteka znotraj občinskih meja Občine Mokronog-Trebelno |  |  |  |
| **SKUPNA Ponujena cena za IZDELAVO VSEH PROJEKTNIH DOKUMENTACIJ PZI in končnih popisov del** |  |  |  |

Pogodbena cene vključujejo vse storitve, ki so navedene v pogodbi, dokumentaciji v zvezi z oddajo javnega naročila, vključno s pripravo popisov del s projektantsko oceno (za namene priprave investicijskega programa (IP) ter končnimi popisi del, pripravljenimi na način, ki je primeren za objavo z javnim razpisom za izbiro izvajalca GOI del. Ponujena cena vključuje tudi storitve usklajevanja z naročniki ter upoštevanja njihovih zahtev.

1. člen

(Roki)

Roki za izdelavo in izročitev projektne dokumentacije ter izvedbo nalog po tej pogodbi so:

b) Izdelava projektne dokumentacije PZI in popisov del za odsek regionalne kolesarske povezave, ki poteka znotraj občinskih meja Občine Trebnje – rok: 30. 11. 2018.

c) Izdelava projektne dokumentacije PZI in popisov del za odsek regionalne kolesarske povezave, ki poteka znotraj občinskih meja Občine Mirna – rok: 30. 11. 2018.

d) Izdelava projektne dokumentacije PZI in popisov del za odsek regionalne kolesarske povezave, ki poteka znotraj občinskih meja Občine Mokronog-Trebelno – rok: 30. 11. 2018.

1. člen

(Način plačila)

Račun za izdelavo posamezne projektne dokumentacije s popisi del se izstavi v elektronski obliki, preko spletne aplikacije UJPnet, in sicer po izročitvi končne verzije posamezne projektne dokumentacije PZI s popisi del posameznemu naročniku. Obračune se izstavlja ločeno po naročnikih v roku 15 dni od izročitve končne verzije PZI s popisi del.

Če posamezni naročnik računa ne zavrne delno ali v celoti v roku 8 dni od prejema, je dolžan plačati račun 30. dan, šteto naslednji dan od uradnega prejema računa. Če je naročnikova zavrnitev delna, je nesporni del računa dolžan plačati v istem roku, izvajalcu pa je dolžan sporočiti morebitne nepravilnosti in pomanjkljivosti, katere mora izvajalec odpraviti v roku, ki ga sporazumno določita naročnik in izvajalec.

Izvajalec v primeru zakasnitve plačila naročniku lahko zaračuna zamudne obresti v skladu z veljavnimi predpisi.

1. člen

(Obveznosti izvajalca)

Izvajalec se obvezuje, da bo:

* projektno dokumentacijo izdelal v skladu z projektno nalogo, zahtevami naročnika ob upoštevanju obstoječe slovenske gradbene zakonodaje in standardov, ki veljajo v Republiki Sloveniji za projektiranje in graditev tovrstnih objektov, veljavnih prostorskih aktov za predmetno območje pozidave ter projektnih pogojev in soglasij, v kolikor so bili le-ti pridobljeni;
* pogodbene storitve opravljal pravilno, kvalitetno in s skrbnostjo dobrega strokovnjaka, s strokovno usposobljenimi kadri in/ali podizvajalci;
* pogodbene storitve izvedel v dogovorjenih rokih;
* sodeloval s predstavniki naročnika z namenom uskladitve projektne dokumentacije z zahtevami naročnika;
* upošteval eventualna navodila naročnika, ki se nanašajo na izdelavo projektne dokumentacije;
* obveščal naročnika o izvajanju prevzetih del in mu omogočal ustrezen nadzor;
* razlagal in tolmačil posamezne faze projektov in zagotavljal nadaljnja tolmačenja v fazi izvedbe razpisa in GOI dela, ki bi bila potrebna zaradi napak ali nejasnosti v projektni dokumentaciji;
* prisoten na vseh koordinacijskih sestankih;
* popravil, dopolnil in odpravil morebitne napake projektne dokumentacije v postavljenih rokih;
* pogodbene storitve opravljal pravilno, kvalitetno in s skrbnostjo dobrega strokovnjaka, s strokovno usposobljenimi kadri in podizvajalci;
* hranil dokumentacijo vezano na pogodbo, omogočil vpogled vanjo in jo na zahtevo naročnika posredoval;
* takoj opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev oz. kako drugače pomembno vplivale na izvedbo;
* obveznosti po tej pogodbi izvajal s strokovno usposobljenimi kadri, kateri so navedeni v ponudbeni dokumentaciji izvajalca, predloženi v postopku izbire izvajalca oziroma z enako ali bolje usposobljenimi in enakovrednimi kadri, pri čemer bo pred zamenjavo v Ponudbi imenovanih kadrov pridobil soglasje naročnika za zamenjavo posameznega kadra;
* vsaka posamezna projektna dokumentacija mora biti predana v šestih (6) tiskanih izvodih, in dveh (2) digitalnih izvodih (tekst v formatu pdf in docx, risbe v formatu dwg, shp in pdf, popis del in predračun v formatu xls) na CD nosilcu in vse v nezaklenjeni obliki.

1. člen

(Podizvajalci)

Izvajalec bo pogodbena dela izvedel v sodelovanju s podizvajalci, skladno z navedbo podizvajalcev v ponudbeni dokumentaciji izvajalca št. \_\_\_\_\_\_\_\_ z dne \_\_\_\_\_\_\_\_\_\_\_\_.

Izvajalec mora med izvajanjem gradnje naročnika obvestiti o morebitnih spremembah informacij o podizvajalcih in naročniku poslati informacije o novih podizvajalcih, ki jih namerava naknadno vključiti v izvajanje gradnje ali storitev, in sicer najkasneje v petih (5) dneh po spremembi. V primeru vključitve novih podizvajalcev mora izvajalec naročniku skupaj z obvestilom posredovati tudi podatke o podizvajalcu iz prejšnjega člena ter izpolnjene in podpisan ESPD obrazce teh podizvajalcev ter priložiti zahtevo podizvajalca za neposredno plačilo, če podizvajalec to zahteva.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti izvajalca najpozneje v desetih (10) dneh od prejema predloga.

Izvajalec pooblašča naročnika, da na podlagi potrjenega računa oziroma situacije neposredno plačuje podizvajalcem, ki to pisno zahtevajo.

Podizvajalci, ki podajo pisno zahtevo za neposredna plačila, soglašajo, da naročnik namesto glavnega izvajalca poravna podizvajalčeve terjatve do glavnega izvajalca.

Izvajalec mora svojemu računu oziroma situaciji obvezno priložiti račune oziroma situacije svojih podizvajalcev, ki jih je predhodno potrdil.

Kadar namerava izvajalec izvesti javno naročilo s podizvajalcem, ki zahteva neposredno plačilo v skladu s tem členom, mora:

* + podizvajalec predložiti soglasje, na podlagi katerega naročnik namesto izvajalca poravna podizvajalčevo terjatev do izvajalca,
  + izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Izvajalec za izvedbo del s strani svojih podizvajalcev odgovarja, kot da bi jih sam opravil in naročnikova odobritev podizvajalcev ne vpliva na njegovo obveznost za kvalitetno in pravočasno izvedbo pogodbenih del.

1. člen

(Obveznosti naročnika)

Naročnik – Občina Trebnje, poravna nesporne pogodbene obveznosti na podlagi računa izvajalca na njegov transakcijski račun št. \_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_, iz sredstev, zagotovljenih v skladu z Odlokom o proračunu Občine Trebnje za leto 2018 (Uradni list RS, št. 12/17, 11/18 in 39/18), pod proračunsko postavko \_\_\_\_\_\_\_\_\_\_\_\_\_, konto \_\_\_\_\_\_\_\_\_\_\_\_\_\_.

Naročnik – Občina Mirna, poravna nesporne pogodbene obveznosti na podlagi računa izvajalca na njegov transakcijski račun št. \_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_, iz sredstev, zagotovljenih v skladu z Odlokom o proračunu Občine Mirna za leto 2018 (Uradno glasilo slovenskih občin, št. 61/16, 6/18, 17/18), pod proračunsko postavko \_\_\_\_\_\_\_\_\_\_\_\_\_, konto \_\_\_\_\_\_\_\_\_\_\_\_\_\_.

Naročnik – Občina Mokronog - Trebelno, poravna nesporne pogodbene obveznosti na podlagi računa izvajalca na njegov transakcijski račun št. \_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_, iz sredstev, zagotovljenih v skladu z Odlokom o proračunu Občine Mokronog – Trebelno za leti 2018 in 2019 (Uradni list RS, št. 82/16, 74/17 in 27/18), pod proračunsko postavko \_\_\_\_\_\_\_\_\_\_\_\_\_, konto \_\_\_\_\_\_\_\_\_\_\_\_\_\_.

Naročnik se obvezuje, da bo:

* sodeloval z izvajalcem v vseh fazah projektiranja in mu dal na razpolago vso potrebno dokumentacijo in informacije, s katerimi razpolaga in so potrebne za kvalitetno in pravočasno izvedbo;
* pravočasno potrjeval projektno dokumentacijo;
* obveščal izvajalca o vseh spremembah, ki bi lahko imele vpliv na izvršitev prevzetih storitev;
* plačeval storitve v dogovorjenih rokih;
* aktivno sodeloval pri vseh upravnih postopkih, vključno s pridobitvijo soglasij.

1. člen

(Podaljšanje rokov)

Izvajalec ima pravico do podaljšanja pogodbenih rokov zgolj v naslednjih primerih:

* dogodki, ki so posledica višje sile ali drugi objektivno opravičljivi vzroki;
* prekinitev izvajanja del na zahtevo naročnika;
* v primerih, ko se s podaljšanjem strinja naročnik.

Izvajalec mora predlagati naročniku podaljšanje pogodbenega roka v pisni obliki z obrazložitvijo najkasneje v sedmih dneh, ko izve za vzrok, zaradi katerega se lahko rok podaljša, sicer izgubi pravico do podaljšanja roka. Sporazum o spremembi pogodbenega roka mora biti sklenjen v pisni obliki kot aneks k tej pogodbi.

Če izvajalec zamudi z dokončanjem del iz razlogov, ki niso posledica višje sile ali na strani naročnika, je dolžan plačati pogodbeno kazen, določeno v tej pogodbi. Pogodbena kazen se obračuna pri izplačilu.

1. člen

(Zamuda in pogodbena kazen, odpoved pogodbe)

V primeru zamude, ki nastane po izključni krivdi izvajalca, je dolžan ta plačati pogodbeno kazen 0,2% od celotne pogodbene vrednosti za vsak dan zamude, vendar največ 15 % pogodbene vrednosti.

Zgoraj naštete ukrepe, razen pogodbene kazni, lahko naročnik uveljavlja po pisnem opominu.

Naročnik in izvajalec imata pravico do odstopa od pogodbe v kolikor nasprotna pogodbena stranka ne izpolnjuje obveznosti sprejetih v tej pogodbi.

1. člen

(Višja sila)

Pod višjo silo se razumejo vsi nepredvideni dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka, na katere strani je višja sila nastala, je dolžna pisno obvestiti nasprotno pogodbeno stranko o nastanku in prenehanju višje sile in sicer v dveh (2) delovnih dneh po nastanku oz. prenehanju le-te.

Pogodbeni roki se podaljšajo najmanj za dobo trajanja višje sile. Novi roki se dogovorijo pismeno med sopogodbenikoma.

1. člen

(Garancija za dobro in pravočasno izvedbo)

Izvajalec mora najkasneje v desetih (10) delovnih dneh od prejema izvoda podpisane pogodbe s strani vseh naročnikov, kot pogoj za veljavnost pogodbe, naročniku Občini Trebnje izročiti bančno garancijo ali kavcijsko zavarovanje za dobro izvedbo pogodbenih obveznosti v višini 10% skupne pogodbene vrednosti z DDV in z veljavnostjo najmanj 30. 12. 2018, ki ga lahko naročnik unovči pod naslednjimi pogoji:

* če se bo izkazalo, da storitve ne opravlja v skladu s pogodbo, zahtevami razpisne dokumentacije ali specifikacijami;
* če bo naročnik pogodbo razdrl zaradi kršitev na strani izvajalca;
* če bo naročnik razdrl pogodbo zaradi zamude;
* če bo izvajalec kršil zaupnost podatkov.

Predložitev zavarovanja dobre izvedbe posla je pogoj za veljavnost pogodbe.

1. člen

(Avtorstvo in lastništvo projektne dokumentacije)

Z dnem podpisa te pogodbe se izvajalec zavezuje in jamči, da so vsi sodelujoči avtorji, ki so izdelali katerikoli predmet ali del predmeta naročila po tej pogodbi, dovolili uporabo svojega dela in zato izključno in izrecno na izvajalca prenesli vse materialne avtorske pravice, opredeljene v drugem odstavku tega člena.

Z dnem plačila po tej pogodbi, izvajalec na naročnika brez dodatnih finančnih obveznosti prenese vse materialne avtorske pravice na vseh predanih dokumentih, ki jih je pripravil na podlagi te pogodbe v obsegu, ki ga določa 22. člena Zakona o avtorski in sorodnih pravicah (Uradni list RS, št. 16/07-UPB3, 68/08, 110/13, 56/15 in 63/16) in sicer: pravico predelave in spreminjanja in dodelave predanih gradiv, pravico neomejenega reproduciranja in distribuiranja, kopiranja in hranjenja gradiva na različnih medijih, tako v papirni kot elektronski obliki, pravico objave in pravico dajanja na voljo javnosti, brez časovne omejitve in brez teritorialne omejitve. Prenos je ekskluziven. Navedene materialne avtorske pravice izvajalec prenaša neomejeno in jih lahko naročnik izvršuje brez vnaprejšnjega soglasja posameznega avtorja. Izvajalec prenaša na naročnika tudi pravico do nadaljnjega prenosa navedenih avtorskih pravic.

Projektna dokumentacija, ki jo prejme naročnik, postane last naročnika.

1. člen

(Pooblaščeni predstavniki)

Skrbnik pogodbe s strani naročnika je:

- za Občino Trebnje:

- za Občino Mirna:

- za Občino Mokronog-Trebelno:

Izvajalec za svojega pooblaščenega predstavnika določa \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki je pooblaščen/a, da kot vodja projekta zastopa izvajalca v vseh vprašanjih, ki zadevajo izvrševanje ali uveljavitev te pogodbe.

1. člen

(Soglasje za obdelavo podatkov)

Naročnik soglaša ter dovoljuje izvajalcu, da v primerih, ko je to potrebno za izvrševanje ali uveljavitev te pogodbe in/ali pravic izvajalca po tej pogodbi, izvajalec posreduje podatke in informacije o naročniku, o tej pogodbi in v zvezi s to pogodbo tretjim osebam in soglasodajalcem, kakor tudi da opravi poizvedbe pri pristojnih državnih in drugih organih in institucijah, drugih soglasodajalcih ali tretjih osebah, katerim naročnik s podpisom te pogodbe dovoljuje posredovanje podatkov in informacij (proti predložitvi te pogodbe).

1. člen

(Protikorupcijska klavzula)

Ta pogodba je nična, kadar kdo v imenu ali na račun druge pogodbene stranke predstavniku ali posredniku naročnika obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerimi je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku, posredniku.

1. člen

(Socialna klavzula)

Ta pogodba skladno s četrtim odstavkom 67. člena ZJN-3 preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

1. člen

(Priloge pogodbe)

Priloge in sestavni del te pogodbe so:

* projektna naloga s prilogami,
* garancija za dobro izvedbo pogodbenih obveznosti,
* ponudba izvajalca z dne \_\_\_\_\_\_\_\_\_\_, vključno s seznamom podizvajalcev in podatki o delih, ki jih prevzemajo,
* dokumentacija v zvezi z oddajo javnega naročila.

1. člen

(Končne določbe)

Pogodba je sklenjena z dnem podpisa zadnje od obeh pogodbenih strank, pod pogojem, da izvajalec predloži garancijo za dobro izvedbo pogodbenih obveznosti.

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od pogodbenih določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Odstop te pogodbe tretjemu je možen samo s pisnim soglasjem obeh pogodbenih strank.

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz te pogodbe odločalo stvarno pristojno sodišče po sedežu naročnika po slovenskem pravu.

Pogodba je sestavljena v štirih (4) enakih izvodih, od katerih prejme vsaka pogodbena stranka en (1) izvod.

|  |  |  |
| --- | --- | --- |
| **IZVAJALEC** |  | **NAROČNIK** |
| \_\_\_\_\_\_\_\_\_\_\_\_\_\_\_\_\_\_\_\_ |  | OBČINA TREBNJE |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor |  | Alojzij Kastelic  ŽUPAN |
|  |  |  |
| **žig** |  | **žig** |
|  |  |  |
| Datum: \_\_\_\_\_\_\_\_\_\_\_\_\_\_\_\_\_\_\_\_\_\_  Številka: \_\_\_\_\_\_\_\_\_\_\_\_\_\_\_\_\_\_\_\_\_ |  | Datum: \_\_\_\_\_\_\_\_\_\_\_\_\_\_\_\_\_\_\_\_\_\_  Številka: \_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  |  |
|  | OBČINA MIRNA |
|  |  |
|  | Dušan Skerbiš  ŽUPAN |
|  |  |
|  | **žig** |
|  |  |
|  | Datum: \_\_\_\_\_\_\_\_\_\_\_\_\_\_\_\_\_\_\_\_\_\_  Številka: \_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  |  |
|  | OBČINA MOKRONOG – TREBELNO |
|  |  |
|  | Anton Maver  ŽUPAN |
|  |  |
|  | **žig** |
|  |  |
|  | Datum: \_\_\_\_\_\_\_\_\_\_\_\_\_\_\_\_\_\_\_\_\_\_  Številka: \_\_\_\_\_\_\_\_\_\_\_\_\_\_\_\_\_\_\_\_\_ |